31983D0101
L 067/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 28 февруари 1983 година
тносно сключването на Протокола за опазване на Средиземно море от замърсяване, причинено от наземни източници
(83/101/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 235 от него,
като взе предвид предложението на Комисията (1),
като взе предвид становището на Европейския парламент (2),
като има предвид, че декларацията от срещата на Съвета на Европейските Общности и на представителите на представителите на държавите-членки, проведена в рамките на Съвета от 22 ноември 1973 г. относно програмата за действие на Европейските общности относно околната среда (3);
като има предвид, че програмата поставя акцент, inter alia, върху факта, че замърсяването на морето оказва влияние върху цялата Общност, както поради съществената роля, която има за опазването и развитието на видовете, така и от гледна точка на значението на морския транспорт за хармоничното икономическо развитие на Общността;
като има предвид, освен това, че тази програма и Директива 76/464/ЕИО на Съвета от 4 май 1976 г. за замърсяването на водната среда на Общността, причинено от изливанията на някои опасни вещества (4) предвиждат да бъдат приложени конкретни мерки от страна на Общността, с оглед да се ограничи замърсяването на морето в неговите различни форми;
като има предвид, че Конвенцията за опазването на Средиземно море от замърсяване предвижда, по-специално, да бъдат приети подходящи мерки, които да предотвратят и намалят замърсяването, причинено от изхвърляне на отпадъци от кораби и самолети, замърсяването, произтичащо от изследването и експлоатирането на континенталния шелф, морското дъно и намиращата се под него почва, както и замърсяването, причинено от наземни източници;
като има предвид, че с приемането на Решение 77/585/ЕИО (5) Съветът одобри Конвенцията за опазването на Средиземно море от замърсяване, както и Протоколът за опазване на Средиземно море от замърсяване, причинено от изхвърляне на отпадъци от кораби и самолети;
като има предвид, че Общността взе участие в преговорите по сключването на Протокола към Конвенцията за опазване на Средиземно море от замърсяване, причинено от наземни източници;
като има предвид, че на 17 май 1980 г. Общността подписа посочения протокол;
като има предвид, че с цел да се постигне една от целите на Общността в областта на опазването на околната среда и качеството на живот, в хода на функционирането на общия пазар, е необходимо да се одобри посочения протокол;
като има предвид, че тъй като в Договора не са предвидени специални правомощия за действие, необходими за приемането на настоящото решение, следва да се прибегне до член 235 от него,
РЕШИ:
Член 1
Протоколът за опазването на Средиземно море от замърсяване, причинено от наземни източници, с настоящото се одобрява от името на Европейската икономическа общност.
Текстът на Протокола е прикрепен към настоящото решение.
Член 2
Председателят на Съвета депозира актовете, както е предвидено в член 16, параграф 4 от Протокола, упоменат в член 1 от настоящото решение.
Съставено в Брюксел на 28 февруари 1983 година.